**Pápakörnyéki Önkormányzatok**

 **Feladatellátó Társulás**

 **Elnökétől**

 **8542. Vaszar, Fő u. 29.**

**Előterjesztés**

**a Pápakörnyéki Önkormányzatok Feladatellátó Társulás**

**Társulási Tanács**

**2015. szeptember 30–i ülésének**

**2. napirendjéhez**

**Tárgy: Pápakörnyéki Önkormányzatok Feladatellátó Társulás I. félévi gazdálkodásáról szóló tájékoztató.**

**Tisztelt Társulási Tanács!**

Az önkormányzatok és azok társulásaira vonatkozó központi jogszabályok már nem teszik kötelezővé a költségvetési szervek gazdálkodására vonatkozó évközi beszámoló elkészítését, azonban annak érdekében, hogy a Társulásban részt vevő önkormányzatok megfelelő rálátással rendelkezzenek a Társulás pénzügyi helyzetére szükségesnek tartottam az erre vonatkozó tájékoztató anyag elkészítését.

Az előterjesztés mellékletét képező anyag a költségvetés szerkezetét alkalmazva mutatja be annak teljesítését.

**Bevételek és kiadások alakulása:**

A bevételek vonatkozásában, - bár azok mindösszesen teljesítése időarányosnak tekinthető - fontos kiemelni, hogy az intézményi térítési díj bevételek jelenleg az időarányos teljesítés alatt maradtak, így a kiadások vonatkozásában csak takarékos gazdálkodással lehetett az intézmény pénzügyi egyensúlyát biztosítani.

Jól mutatja mindezt az, hogy a Társulás és az Intézménye teljesített kiadási előirányzatai minden területen az 50 %-os időarányos teljesítési szint alatt vannak. (1-3/a. mellékletek)

**Pénzeszköz átadás**: A teljesített pénzeszközátadás mértéke időarányos 50 %-os teljesítést mutat. (4. melléklet)

**Pénzkészlet alakulása:** A Társulás és Intézménye pénzkészletének alakulását az 5. és 5/a. mellékletek mutatják be. Az adatokból megállapítható, hogy a pénzkészlet a kiadási előirányzatoknál említett takarékosságnak köszönhetően kismértékben nőtt, így az a II. félévi működéshez megfelelő alapot biztosít.

Kérem a Tisztelt Társulási Tanácsot, hogy az előterjesztést megtárgyalni szíveskedjék.

Vaszar, 2015. szeptember 15.

 **Varga Péter**

 **elnök**